1436.
Na osnovu člana 13 stav 1, člana 116 stav 4 i člana 117 stav 8 Zakona o sportu ("Službeni list Crne Gore", br. 044/18), člana 20 stav 1 tačka 24 i člana 46 stav 1 tačka 2 Statuta Opštine u okviru Glavnog grada-Golubovci ("Službeni list Crne Gore-Opštinski propisi", broj 012/19), Skupština opštine u okviru Glavnog grada - Golubovci, na sjednici održanoj dana 23. jula 2021. godine, donijela je
ODLUKA
o izmjenama i dopunama Odluke o finansiranju sporta i sportskih priredbi
("Službeni list Crne Gore - opštinski propisi", br. 026/21 od 06.08.2021)
Član 1
U Odluci o finansiranju sporta i sportskih priredbi ("Službeni list Crne Gore - Opštinski propisi", br. 020/19 od 27.05.2019) u članu 5 poslije stava 2 dodaje se novi stav koji glasi:
"Ukoliko se ukupan planirani iznos za sufinansiranje programa rada sportskih klubova i sportsko rekreativnih društava ne raspodjeli na Konkursu, Opština može raspisati drugi Konkurs, u drugoj polovini godine."
Dosadašnji stavovi 3 i 4, postaju stavovi 4 i 5.
Član 2
U članu 5 stav 4, riječ "stranici" mijenja se sa riječi "sajtu".
Član 3
U članu 6, stav 1, alineja 4 mijenja se i glasi "- da je dostavio finansijski izvještaj o utrošku odobrenih sredstava na Konkursu, u skladu sa ugovorom;"
Član 4
U članu 9, stav 1, poslije alineje 5 dodaje se alineja 6 "učešće žena i djevojčica u ukupnom broju članova;" i alineja 7 "- kvalitet programa rada kluba".
Član 5
U članu 10 stav 3 riječ "stranici", mijenja se sa riječi "sajtu".
Član 6
Ova Odluka stupa na snagu osmog dana od dana objavljivanja u "Službenom listu Crne Gore- Opštinski propisi".
Broj: D 32-016/21-119
Anovi, 23. jul 2021. godine
Skupština opštine u okviru Glavnog grada Golubovci
Predsjednik,
Ratko Stijepović, s.r.